Pranešimas spaudai 2019-05-27

**XXXIV tarptautinis folkloro festivalis „Atataria lamzdžiai - 2019“ tarpukario šviesoje**

2019 m. gegužės 31- birželio 2 dienomis Kauno tautinės kultūros centras rengia trisdešimt ketvirtąjį tarptautinį folkloro festivalį „ATATARIA LAMZDŽIAI-2019“. Festivalio, išlaikiusio ilgametes tradicijas, tikslas buvo ir tebėra – skatinti etninės kultūros plėtotę, užtikrinančią tautinio tapatumo ir savimonės išsaugojimą šiuolaikiniame gyvenime.

Šiais metais festivalis dedikuojamas Laikinosios sostinės atminimo metams, todėl dėmesys skiriamas tarpukario Kaunui, kuris pasižymi tautinės tapatybės įprasminimu daugiasluoksnėje kultūroje. Tarpukariu itin svarbus buvo lietuvybės klausimas, tad festivalis augina patriotinius jausmus ir stiprina vienybę.

Į Kauną susibėgs, suvažiuos daugiau kaip tūkstantis devyniasdešimt dalyvių ne tik iš įvairiausių Lietuvos vietovių: Vilniaus, Biržų, Širvintų, Panevėžio, Utenos, Ukmergės, Vilkaviškio r., Kalvarijos, Birštono, Kaišiadorių, Šiaulių r., Kėdainių r., Jonavos r., Prienų, Jurbarko, Trakų Vokės, Lazdijų, Šakių, Alytaus r., Elektrėnų, Kazlų Rūdos, Kauno miesto ir rajono, bet ir iš artimojo bei tolimojo užsienio: Latvijos Baltarusijos, Sakartvelo, Japonijos.

Kiekvienas Lietuvos etnografinis regionas išsiugdė savitus papročius, etninės kultūros, būdo bruožus, išsiskleidžiančius liaudies papročiuose, kūryboje, aprangoje. Todėl festivalis supažindins Kauno miesto gyventojus bei svečius ne tik su mūsų krašto įvairiomis kultūros formomis: dainomis, šokiais, instrumentine muzika, tautodaile, amatais, bet ir leis prisiliesti prie tarpukario Kauno kultūros apraiškų bei papročių.

Rengėjai per tris dienas pasiūlys klausytojams 17 nemokamų renginių. Vyks susitikimai, koncertai, vakaronės miesto salėse ir atvirose Senamiesčio erdvėse. Gegužės 31 d. 11 val. Kauno tautinės kultūros centre įsižiebs festivalio ugnis ir suplevėsuos vėliava. Po to vyks seminaras „Kauno - laikinosios sostinės kultūros atspindžiai“. Dalyviai turės galimybę susipažinti su Kauno **prieškario istorijos vingiais,** turtinga modernia Kauno architektūra, garsėjančia visame pasaulyje, pučiamųjų orkestrų tradicija tarpukario Lietuvoje.

Atidarymo koncertas „Kai užgiedu uždainuoju“ prasidės 17 val. Kauno technologijos universitete, Laisvės al. 13. Nuo 20 val. Kauno Šv. arkangelo Mykolo (Įgulos) bažnyčioje, Nepriklausomybės a. 14, suksis sutartinių ratas „Trijula sesiula“.

Birželio 1 d., Vaikų gynimo dieną, 13 val. jiems bus dovanojamas spektaklis „Žaislų pasaulio paslaptys“, kuriame vaidins jaunieji aktoriai. Birželio 2 d., Tėvo dieną, 14 val. vyks nuotaikingas koncertas visai šeimai „Mano tėvužėlio žali sodužėliai“, kuriame dalyvaus „Dailingė“, vienintelis Kaune vaikus ir jaunuolius, mamas ir tėčius, jungiantis folkloro ansamblis.

Birželio 1 d. 20 val. Arkivyskupijos konferencijų salėje nepailstantys senjorai kartu su folkloro ansambliais „Siaudela“, „Šilojai“, „Šakija“, „Brydė“, retro grupe „Nostalgija“ galės palinguoti romansų vakare „Aš prieisiu prie atviro lango“. Ten pat, 22 val. naktišokiuose „Subatos vėlų vakarą“ jaunimas susitiks su „Kauno bandonija“, „Serbentėle“, „Sodailio“, „Ritingo“, „Guda“ (Baltarusija), „Dimzēns“ (Latvija), „Shadiani“ (Sakartvelas).

Sekmadienį, po Šventų mišių, vyks du koncertai: 11.30 val. - Šv. Jurgio Kankinio bažnyčios vidiniame kiemelyje savo išskirtines programas parodys užsienio svečiai iš Japonijos, Baltarusijos, Latvijos, 13 val. - Kauno Šv. arkangelo Mykolo (Įgulos) bažnyčioje vyks erdvinės muzikos veiksmas „Spengla“. Užburiantis vientisų garsų vyksmas leis pasinerti į gyvenimo ir laiko tėkmės ratą, kuriame suksis lietuvių liaudies dainos, šokis ir šiuolaikinė chorinė-instrumentinė muzika.

XXXIV tarptautinį folkloro festivalį „Atataria lamzdžiai - 2019“ iškilmingai užbaigs koncertas „Kad galėčiau sugrįžt tuo keliu“, skirtas Pasaulio lietuvių metams. Birželio 2 d. 15 val. Kauno Arkivyskupijos konferencijų salėje išgirsime „Gadulą“, „Linago“, „Sūduonią“, „Gandružį“, „Lankupą“, Lietuvos karaimų kultūros bendrijos ansamblį „Birlik“, „Dimzēns“ iš Jelgavos, „Gudą“ iš Minsko , Tokijo tradicinės muzikos grupę „Sakurakomachi“ .

Kaunas didžiuojasi turėdamas gausią folkloristų bendruomenę, kuri kasmet dalyvauja tarptautiniame festivalyje „Atataria lamzdžiai“. Festivalio metu bus pasveikinti Kauno folkloro ansambliai „Jotija“ ir „Alda“, minintys savo kūrybinės veiklos jubiliejinius metus.

Kauniečiai ir miesto svečiai galės dalyvauti jomarke - tradicinių rankdarbių kūrybinėse dirbtuvėse. Tautodailininkai ir lietuviško kulinarijos paveldo meistrai pristatys lietuviškus amatus. Bus galima ne tik pasigrožėti gaminiais, bet ir pačiam pasigaminti įvairių rankdarbių. Pilies lomoje veiks amatininkų kiemeliai, kur bus galima susipažinti su vytinėmis, pintinėmis ir rinktinėmis juostomis, dvinyčių skarų audimu, raštuotų kojinių ir riešinių mezgimu, vytelių pynimu, molinių švilpynių gamyba, medžio klumpių bei šaukštų drožyba, indų tapyba, kalvystės bei tekstilės darbais. Pirmą kartą festivalis pristatys kulinarijos paveldą: tradicinius šakočius ir totoriškus šimtalapius.

Rengėjai nuoširdžiai dėkoja Lietuvos kultūros tarybai, Kauno miesto savivaldybei, festivalio partneriams, rėmėjams, visiems bičiuliams, dalyviams, tautodailininkams, ansamblių vadovams už nuoširdžią pagalbą, tautinių papročių puoselėjimą, dalyvavimą renginiuose.

Visi festivalio renginiai atviri ir nemokami.

Ateikime ir šventinę nuotaiką kurkime kartu!

Kauno tautinės kultūros centro informacija

PROGRAMA

**XXXIV TARPTAUTINIS FOLKLORO FESTIVALIS „ATATARIA LAMZDŽIAI – 2019“,**

skirtasLaikinosios sostinės atminimo metams

**GEGUŽĖS 31 D. PENKTADIENIS**

11 val. Festivalio vėliavos pakėlimas. Ugnies įžiebimas, Kauno tautinės kultūros centre, A. Jakšto g. 18

14.30-17 val. Seminaras „Kauno – Laikinosios sostinės kultūros atspindžiai“, Kauno tautinės kultūros centre, A. Jakšto g. 18. Veda lektorių komanda.

17-19 val. Atidarymo koncertas „Kai užgiedu uždainuoju“, Kauno technologijos universitete, Laisvės al. 13

20 val. Sutartinių ratas „Trijula sesiula“ Kauno Šv. arkangelo Mykolo (Įgulos) bažnyčioje, Nepriklausomybės a. 14

**BIRŽELIO 1 D. ŠEŠTADIENIS**

11-17 val. Koncertas „Mano saule, ateik su daina“ Kauno pilies amfiteatre, Pilies g.

11-18 val. Jomarkas – tradicinių rankdarbių kūrybinės dirbtuvės, Kauno pilies amfiteatre, Pilies g.

13-15 val. Folkloro ansamblių koncertai „Dureles pravėriau, kepurėlę kėliau“ Vilniaus gatvėje

13 val. Spektaklis „Žaislų pasaulio paslaptys“, skirtas Vaikų gynimo dienai, KTKC teatro studijoje, Kovo 11-osios g. 108

14 val. Vilniaus folkloro grupės „Ritingo“ albumo „Anksti rytą kėliau“ pristatymo koncertas, Maironio lietuvių literatūros muziejuje, Rotušės a. 13

15 val. Kauno folkloro ansamblio „Alda“ 5-mečio koncertas „Jūs mano kūmužėliai“, LR Žemės ūkio rūmuose, K. Donelaičio g. 2

17 val. Didysis koncertas „Prie mūrų mūravotų“, Kauno pilies amfiteatre, Pilies g.

20 val. Romansų vakaras „Aš prieisiu prie atviro lango“, Kauno Arkivyskupijos konferencijų salėje, Papilio g. 5

22 val. Naktišokiai „Subatos vėlų vakarą“, Kauno Arkivyskupijos konferencijų salėje, Papilio g. 5

**BIRŽELIO 2 D. SEKMADIENIS**

11.30 val. Užsienio dalyvių koncertas „Suvažiavo visi svečiai“, Kauno Šv. Jurgio Kankinio bažnyčios vidiniame kiemelyje, Papilio g. 7

13 val. Erdvinės muzikos veiksmas „Spengla“, Kauno Šv. arkangelo Mykolo (Įgulos) bažnyčioje, Nepriklausomybės a. 14

14 val. KTKC folkloro ansamblio „Dailingė“ koncertas „Mano tėvužėlio žali sodužėliai“, Kauno valstybiniame lėlių teatre, Laisvės al. 87A

15 val. Uždarymo koncertas „Kad galėčiau sugrįžt tuo keliu“, skirtas Pasaulio lietuvių metams. Festivalio vėliavos nuleidimas, Kauno Arkivyskupijos konferencijų salėje, Papilio g. 5

**RENGINIAI NEMOKAMI**

Informacija [www.ktkc.lt](http://www.ktkc.lt)

**Dalyvauja užsienio ir Lietuvos folkloro ansambliai ir klubai:** „Sakurakomachi“ (Japonija), „Shadiani“ (Sakartvelas), „Mzeshina“ (Sakartvelas), „Guda“ (Baltarusija), „Dimzēns“ (Latvija), „Birlik“ (Trakai), „Spengla“ (Vilnius), „Ūtara“ (Vilnius), „Ritingo“ (Vilnius), „Vilniaus gija“ (Vilnius), „Siaudela“ (Biržai), „Gojus“ (Širvintų r.), „Pajauta“ (Panevėžys, Utena), „Nostalgija“ (Panevėžio r.), „Pulkelis“ (Panevėžys), „Gegužraibė“ (Panevėžio r.), „Dagilėlis“ (Ukmergė), „Užnovietis“ (Šakių r.), „Nova“ (Šakių r.), „Sūduviai“ (Vilkaviškis), „Šilojai“ (Vilkaviškio r.), „Bruknyčia“ (Kalvarija), „Raskila“ (Birštonas), „Žilvita“ (Kaišiadorys), „Nesenstantys širdimi“ (Šiaulių r.), Tradicinė styginių instrumentų grupė (Šiaulių r.), „Auštaras“ (Kėdainių r.), „Drobulė“ (Jonavos r.), „Gija“ (Prienai), „Dūmė“ (Prienų r.), „Imsrė“ (Jurbarkas), „Vija“ (Trakų Vokė), „Riecimėlis“ (Lazdijai), „Šakija“ (Šakiai), „Susiedai“ (Alytaus r.), „Ginėja“ (Elektrėnai), „Sūduonia“ (Kazlų Rūda), „Gandružis“ (Kazlų Rūda), „Mėguva“ (Palanga), Kauno miesto ir rajono ansambliai: „Kupolė“, „Žaisa“, „Gadula“, „Sasutalas“, „Lokysta“, „Sodyba“, „Uosinta“, „Linago“, „Jotija“, „Brydė“, „Alda“, „Ratilėlis“, „Dailingė“, „Bitula“, „Tautinukai“, „Žemynėlė“, „Sodailio“, „Serbentėlė“, „Viešia“, „Samylų senolės ir vaikaičiai“, „Griežlė“, „Karklė“, „Piliarožė“, „Devyniaragė“, „Kauno bandonija“, Kauno turo konkursų „Tramtatulis“, „Patrepsynė“ laureatai

**Rengėjai:** Kauno miesto savivaldybė, Kauno tautinės kultūros centras

**Rėmėjai:** Lietuvos kultūros taryba

**Partneriai:** Vytauto Didžiojo universitetas, Kauno technologijos universitetas, Kauno miesto muziejus, Maironio lietuvių literatūros muziejus, Kauno pedagogų kvalifikacijos centras, Griškabūdžio kultūros centras, Jonavos kultūros centras, Kauno valstybinis lėlių teatras, LR Žemės ūkio rūmai, Kauno taikomosios dailės mokykla, Kauno Algio Žikevičiaus saugaus vaiko mokykla, Lietuvos tautodailininkų sąjunga, Šv. Jurgio Kankinio bažnyčia, VšĮ „Kaunas IN“

**Informaciniai rėmėjai:** „Kauno diena“, „Savaitė“, „Būdas“; svetainės: www.ktkc.lt, www.kaunas.lt, www.regionunaujienos.lt, www.aukstaitijosgidas.lt, www.elta.lt, www.eb.lt, www.alkas.lt, www.tautosakosvartai.lt, www.lietuve.lt, www.voruta.lt, www.kaunozinios.lt, www.gintarinesvajone.lt, www.kaunietis.lt, www.visit.kaunas.lt, www.kaunas.kasvyksta.lt, www.nemokamirenginiai.lt